Շեքերշերբեթ Հանըմի օգնությամբ էլ կարող էր շարունակել գուշակությունը: Գուցե ուժը մի քիչ նվազեր, բայց ոչինչ: Այդքանը բավական չէ՞ր: Բանու մորաքրոջ մի կեսը զգուշացնում էր Գուշակի անեծքի մասին, փորձում էր նրան պաշտպանել անիմաստ տեղեկության ցավից: Մինչդեռ մյուս կողմը ցանկանում էր ավելին իմանալ, պատրաստ էր, ավելի հետաքրքրված էր, ավելին էր ուզում: Աղուլու Բեյը հասկանում էր դա ու կարծես հաճույք էր ստանում: Տիրոջ ամեն կասկածի հետ ավելի էր հենվում նրա ուսին: